alexandrainst/scandi-wiki huggingface dataset:
Mahmoud Mollaghassemi

Mahmoud Mollaghassemi (født 4. mai 1929) var en iransk bryter som deltok i de olympiske leker 1952 i Helsingfors.

Mollaghassemi vant en olympisk bronsemedalje i bryting under Sommer-OL 1952 i Helsingfors. Han kom på tredjeplass i den letteste vektklassen, fluevekt opp til 52,0 kg i fri stil bak Hassan Gemici fra Tyrkia og japanske Yushu Kitano.

OL-medaljer 
 1952  Helsingfors -  Bronse i bryting, fluevekt fri stil

Referanser

Eksterne lenker 
 

Iranske brytere
Olympiske bronsemedaljevinnere for Iran
Medaljevinnere under Sommer-OL 1952
Deltakere for Iran under Sommer-OL 1952
Brytere under Sommer-OL 1952
Krekkebakkene

Krekkebakkene var et skihoppanlegg i Ringebu kommune i Innlandet. Anlegget lå ved gården Krekke, sør for Fåvang, og besto av seks hoppbakker med størrelse K80, K62, K46, K38, K24 og K18. Anlegget ble bygd i 1966 og var arena for NM normalbakke i 1976 og junior-NM i 1970. Hoppanlegget er nedlagt, og dommertårnet i normalbakken ble nedbrent i 2004. Krekkebakkene var eid av Ringebu-Fåvang Skiklubb.

NM, spesielt hopp

Kilder
Skisprungschanzen-Archiv: Fåvang
Idrettsanlegg.no: Krekkebakkane K80, K62, K46, K38, K24, K18

Hoppbakker i Norge
Idrettsanlegg i Innlandet
Byggverk i Ringebu
Sport i Ringebu
Ringebus historie
Gunslingers

Gunslingers (en: Revolvermenn) er et norsk pop-country-band med rot i Tørvikbygd i Hardanger. Sangene er på Hardanger-dialekt med en god dose humor, og de fleste er skrevet av vokalist Frode Måkestad.

Historie 

Bandet startet sin karriere i begynnelsen av 2008 med sitt første musikkalbum Norwegian Honky Tonk. Allerede ved utgangen av samme år hadde bandet rukket å bli godt kjent, og spilte både på Seljord og Breim den sommeren. Populariteten steg raskt og i 2009 sto bandet på scenen både på Vinstra og Seljord på sommerens countryfestivaler. Bandet gav ut sitt andre album, Ein skål te i juli 2009. Videre har Gunslingers stort sett gjestet Seljord hvert år.

Høsten 2010 takket gitarist Jon Martin for seg, og i januar 2011 ble Jan Ove ny fast gitarist i bandet. Et par uker senere hadde fiolinist Ivar Woxmyhr sin første spillejobb sammen med Gunslingers. Han var med på de fleste konsertene frem til sin bortgang i 2013.

Medlemmer 
Frode Måkestad – vokalist og kassegitar.
Jan Ove Johansen – el-gitar og støttevokalist sidan 2011.
Dag Wolf – pedal steelgitar 2020.
Frode Andreassen – trommer.
Nikolai Storevik - Fiolin
Tore Mæhle - Bass

Tidligere medlemmer 
 Jon Martin Skauge – el-gitar. 2007-2010
 Ivar Woxmyhr - Fiolin. 2011 - 2013
Jostein Fonnes – bass. 2007 - 2019
Dan Mikal Ripe Frøystad – pedal steelgitar og støttevokalist. 2008 - 2020

Diskografi 
Norwegian Honky Tonk (2008)
Ein skål te (2009)
Viagra, biff og bernaisesaus (2011)
Gunslingers Live Seljord DVD (2012)
Made in Norway (2013)
Hashtag - Singel (2015)
Sommar (2016)
Hardanger (2018)
Bukkejakt (2020)

Eksterne lenker 
  
 Gunslingers på Facebook

Norske popgrupper
Band etablert i 2008
Norske countryband
Fana gymnas

Fana gymnas var en fylkeskommunal videregående skole på Paradis i Fana bydel i Bergen.

Skolen ble grunnlagt som kommunal middelskole i 1916, og fikk gymnasklasser fra 1934. I 1965 ble skolen overtatt av fylkeskommunen og gitt navnet Fana gymnas. Den nåværende skolebygningen er fra 1957, tegnet av arkitekt Fr. Theodor Olsen.

Skolen tilbød utdanningsprogrammet studiespesialisering. Fana Skoleteater var et av landets eldste og ble drevet fullt og helt av elevene ved skolen. Skolens elevtall var 608 i 1991, 550 i 2001, 520 i 2011, 466 i 2013 og 309 i 2015.

Hordaland fylkesting vedtok 8. desember 2015 å legge ned Fana gymnas sommeren 2016. Ap, KrF, Sp og SV stemte for nedleggelsen, mens Høyre, Frp, MDG, Venstre og Rødt stemte mot. Elevene ble overført til Nordahl Grieg videregående skole.

Rektorer 
 Peter Lexau Grieg (1916–24)
 Peter Marstrander (1925–27)
 John Bjørnstad (1928–60)
 Kåre Sommersten (1960–77)
 Sigmund Austenå (1978–83)
 Jack G. Schelderup (1983–93)
 Eva Hodne (1994)
 Randi Wennemo (1995–2011)
 Leif Sigurd Danielsen (2011–2016)

Alumni 
For utdypende liste, se Liste over kjente elever ved Fana gymnas
 Vegard Ylvisåker, skuespiller
 Bård Ylvisåker, skuespiller
 Kyrre Gørvell-Dahll, musiker
 Harald Tusberg, programleder
 Helge Jordal, skuespiller
 Terje Rød-Larsen, politiker
 Jon Bleiklie Devik, skuespiller
 Øyvind Rafto, skuespiller 
 Calle Hellevang Larsen, skuespiller
 Anders Dale, skuespiller
 Erik Wilson, filmfotograf
 Lars Bleiklie Devik, komponist og låtskriver 
Magnus Åserud Skylstad, produsent og musiker

Referanser

Eksterne lenker 
 Hordaland fylkeskommune: Fana gymnas
 Bergen byleksikon på nett, om Fana gymnas
Arkivet etter Fana gymnas på Arkivportalen.no

Videregående skoler i Vestland
Fana
Utdanningsinstitusjoner etablert i 1916
Utdanningsinstitusjoner nedlagt i 2016
Olsvikåsen videregående skole

Olsvikåsen videregående skole er en fylkeskommunal videregående skole i Laksevåg bydel i Bergen. Skolen ble åpnet i 2006. Skolen er den første heldigitale skolen i Hordaland, og har idrettshall med internasjonale basketmål. Skolen er også toppidrettsgymnas i basketball i samarbeid med Norges Basketballforbund og Olympiatoppen.

Utdanningstilbud
Vedtatt utdanningstilbud for skoleåret 2021-2022:

Skolen tilbyr også helse- og oppvekstfag med studiekompetanse på 3 år.

Skolen har også grupper med tilrettelagt opplæring tilknyttet programmene helse- og oppvekstfag og restaurant- og matfag.

Studieretningen Design og håndverk ble lagt ned høsten 2017, Påbygging til generell studiekompetanse legges ned høsten 2020.

Referanser

Videregående skoler i Vestland
Laksevåg
Utdanningsinstitusjoner etablert i 2006
Fyllingsdalen videregående skole

Fyllingsdalen videregående skole er en fylkeskommunal videregående skole i Fyllingsdalen bydel i Bergen, grunnlagt i 1980.

Utdanningstilbud
Vedtatt utdanningstilbud for skoleåret 2021-2022:

I tillegg har skolen grupper for tilrettelagt opplæring.

Referanser

Eksterne lenker 
 Arkivet etter Fyllingsdalen videregående skole på arkivportalen.no

Videregående skoler i Vestland
Fyllingsdalen
Utdanningsinstitusjoner etablert i 1980
Arkitekturåret 1921

Arkitekturåret 1921 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1922.

Bygninger
 Einsteinturm nær Potsdam, Tyskland, tegnet av Erich Mendelsohn blir fullført.
 Berliner Tageblatt tegnet av Erich Mendelsohn blir åpnet.
 Simon Rodia begynner konstruksjonen av Watts Towers i Los Angeles.
 Den nåværende Jernbanestasjonen i Sydney, Australia blir ferdigstilt.
 Harkness Tower ved Yale University i New Haven, Connecticut, USA blir fullført etter 4 års bygging.
 Corn Palace i Mitchell, South Dakota, USA blir fullført, men kuplene  ble først reist i 1937.
 Wong Tai Sin Temple i Hongkong, Kina blir flyttet til sin nåværende plass og fullført.
 Michel de Klerks Het Schip boligutbygning for Eigen Haard i Amesterdam blir fullført.
 Monument to the March Dead blir fullførtav Walter Gropius i Weimar.
 Mayslake Peabody Estate blir fullført i Oak Brook, Illinois.

Hendelser
 8. september – grunnstenen for byggingen av Grundtvigs kirke legges ned. 
 Hugo Häring og Ludwig Mies van der Rohe leverer et konkurranseforslag for en kontorbygning i Friedrichstrasse med bare glassflater.

Priser
 Eckersbergmedaljen: arkitekt Axel Ekberg for gravkammer på Hørsholm kirkegård
 Royal Gold Medal – Edwin Lutyens.
 Prix de Rome, arkitektur: (ukjent).

Fødsler
 1. mars – Harald Hille, norsk arkitekt
 22. juli – Colin Madigan, australsk arkitekt (død 2011)
 28. juli – Are Vesterlid, norsk arkitekt (død 2013)
 16. august – Hans Asplund, svensk arkitekt og professor i arkitektur (død 1994)

Dødsfall
 4. februar - Ole Olsen Scheistrøen, norsk arkitekt og byggmester (født 1833)
 3. mars - Pierre Cuypers, nederlandsk arkitekt (født 1827)
 1. juni - Robert Rowand Anderson, skotsk arkitekt (født 1834)
 19. juni - Ove Ekman, norsk arkitekt (født 1847)
 19. september - Erik Glosimodt, norsk arkitekt (født 1881)
 Lars Solberg, norsk arkitekt (født 1858)
Vitenskapsåret 1920

Vitenskapsåret 1920 er en oversikt over hendelser, prisvinnere, fødte og avdøde personer med tilknytning til vitenskap i 1920.

Hendelser

Biologi
Andrew Douglass beskriver prinsippene bak dendrokronologien.

Fysikk
16. oktober – Svenska fysikersamfundet blir grunnlagt. Formann blir Carl Wilhelm Oseen, kasserer Sten Lothigius.
Meghnad Saha utvikler Saha-ligningen for ionisering
Ernest Rutherford forutsier eksistensen av neutroner

Matematikk
Eliakim Hastings Moore oppdager Moore-Penrose pseudoinversen, som i 1955 gjenoppdages av Roger Penrose.

Meteorologi
Milutin Milankovic foreslår at lange klimasykluser forårsakes av forandringer i jordens bane og helning, som seinere ble gitt navnet Milanković-cykluser.

Teknologi
Salget av Radioapparater begynner i USA

Prisvinnere
Bruce-medaljen: Ernest W. Brown
Clarkemedaljen: Joseph Edmund Carne
Copleymedaljen: Horace Tabberer Brown
Darwinmedaljen: Rowland H. Biffen
De Morgan-medaljen: Ernest William Hobson
Hughesmedaljen: Owen Richardson
Lyellmedaljen: Edward Greenly
Murchisonmedaljen: Ethel Mary Reader Shakespear
Nobelpriser:
Fysikk: Charles Édouard Guillaume
Kjemi: Walther Nernst
Fysiologi/medisin: August S. Krogh
Rumfordmedaljen: John William Strutt
Wollastonmedaljen: Gerard De Geer

Fødsler

|-
|Januar || 6. || John Maynard Smith || engelsk || teoretisk evolusjonsbiolog og genetiker ||align=center|84 ||align=center|2004 || 

|rowspan=2|Februar || 7. || An Wang || kinesisk-amerikansk || datamaskindesigner ||align=center|70 ||align=center|1990 || 

|18. || Cornelis Johannes van Houten || nederlandsk || astronom ||align=center|82 ||align=center|2002 || 
|-
|April || 6. || Edmond H. Fischer || amerikansk–sveitsisk || biokjemiker og nobelprisvinner ||align=center| ||align=center| || 

|Juli ||10. || Owen Chamberlain || amerikansk || fysiker og nobelprisvinner i fysikk ||align=center|85 ||align=center|2006 || 
|-
|Oktober || 23. || Tetsuya Theodore Fujita || japansk || forsker ||align=center|78 ||align=center|1998 || 

|November || 10. || Edvard Sylvén || svensk || entomolog ||align=center|80 ||align=center|2001 || 
|-
|Desember || 6. || George Porter || britisk || kjemiker, nobelprisvinner i kjemi ||align=center|81 ||align=center|2002 || 
|}

Dødsfall 

|-
|Februar || 20. || Robert Peary || amerikansk || polarutforsker ||align=center|63 ||align=center|1856 || 

|August || 31. || Wilhelm Wundt || tysk || fysiolog og psykolog ||align=center|88 ||align=center|1832 || 
|-
|Oktober || 8. || Amos Whitney || amerikansk || ingeniør og oppfinner ||align=center|87 ||align=center|1832 || 
|}

Referanser
Vitenskapsåret 1700

Vitenskapsåret 1700 er en oversikt over hendelser, prisvinnere, fødte og avdøde personer med tilknytning til vitenskap i 1700.

Hendelser
Det prøyssiske vitenskapsakademiet ble grunnlagt med Gottfried Wilhelm Leibniz som formann.
Joseph de Tournefort publiserer sitt botaniske verk Institutiones rei herbariae, der han er en av de første til å gjøre en distinksjon mellom art og slekt.
Bernardino Ramazzini gjør et systematisk studium av koblinger mellom smerter og sysselsetting i sitt verk De Morbis Artificum Diatriba, for eksempel behandles helsefarer med kjemikalier, kunstige arbeidsstillinger og repetitive og kraftige bevegelser.

Fødsler

|-
|Februar ||8. || Daniel Bernoulli || sveitsisk || matematiker ||align=center|82 ||align=center|1782 || 

|Mai ||7. || Gerard van Swieten || østerriksk || lege ||align=center| ||align=center|1772 ||
|-
|Juni ||10. || Ewald Georg von Kleist || tysk || fysiker ||align=center|48 ||align=center|1748 || 

|Juli ||20. || Henri-Louis Duhamel du Monceau || fransk || naturforsker ||align=center|82 ||align=center|1782 || 
|-
|rowspan=2|November ||19. || Jean-Antoine Nollet || fransk || fysiker ||align=center| ||align=center|1770 ||
|-
|28. || Nathaniel Bliss || engelsk || astronom ||align=center| ||align=center|1764 ||

| || || William Braikenridge || || matematiker ||align=center| ||align=center|1762 ||

| || || Samuel Mikovíny || ungarsk || matematiker og ingeniør ||align=center| ||align=center|1750 ||
|}

Dødsfall

|-
|rowspan=2|Mai ||17. || Adam Adamandy Kochański || polsk || matematiker ||align=center| ||align=center|1631 ||
|-
|22. || Louis Jolliet || fransk-canadisk || oppdagelsesreisende ||align=center| ||align=center|1645 ||

|Juni ||1. || Willem ten Rhijne || nederlandsk || botaniker ||align=center| ||align=center|1647 ||
|-
| || || Kamalakara || indisk || astronom og matematiker ||align=center| ||align=center|1616 ||
|-
| || ||John Worlidge ||  britisk || jordbruksforsker ||align=center| ||align=center|1640 ||
|}

Referanser
Vitenskapsåret 1701

Vitenskapsåret 1701 er en oversikt over hendelser, prisvinnere, fødte og avdøde personer med tilknytning til vitenskap i 1701.

Fødsler
 28. januar – Charles Marie de La Condamine (død 1774), fransk geograf.
 14. mai – William Emerson (død 1782), engelsk matematiker.
 27. juni – Paul Jacques Malouin (død 1778), fransk fysiker og kjemiker.
 7. desember – Anders Celsius (død 1744), svensk astronom.

Hendelser

 Den greske legen Giacomo Pylarini vaksinerer barn med smittkopper i Konstantinopel, for å forsøke å forebygge smitte.
 Joseph Sauveur benytter ordet akustikk.
 Jethro Tull oppfinner rekkesåmaskinen.
 Isaac Newton beskriver (i en anonym artikkel til Royal Society) en 3 fot lang glasstermometer fylt med linolje.
 Olof Rudbeck begynner å publisere sitt botaniske verk Campus Elysii.
 Edmond Halley publiserer General Chart of the Variation of the Compass om den magnetiske misvisningen for kompass. Kartet over misvisningen var det første i sitt slag og benyttet koter for å vise forskjeller.
Nordea Funds

Nordea Fondene Norge (registrert som Nordea Funds, Norwegian Branch) er den norske filialen av Nordeas nordiske fondsselskap, Nordea Funds Ltd., med hovedkontor i Helsingfors i Finland. Filialen ledes av Peter Nicolay Spilhaug Eger.

Nordea Funds er Nordens største kapitalforvalter. Hovedmarkedet er salg og distribusjon av verdipapirfond til norske institusjoner og personkunder. Selskapet er medlem av Verdipapirfondenes forening (VFF).

Eierforhold

Selskapet ble stiftet i 1981 som Christiania Forvaltning AS, og endret senere navn til K Fondene AS. Etter at Christiania Bank og Kreditkasse fusjonerte med Merita Bank, Nordbanken og Unibank, og Nordea ble etablert, byttet selskapet navn til Nordea Fondene Norge AS. Senere ble selskapet omgjort til en filial av Nordea Funds Ltd, Finland, som igjen er eiet av Nordea Bank Abp i Finland.

Referanser

Eksterne lenker
 Nordea Fondenes sider

Nordea
Norske fondsforvaltere
Stikine (elv)

Stikine er ei elv med utspring i det nordre Britisk Columbia i Canada, men som etter mesteparten av sitt løp renner ut i Stillehavet i det sørøstre Alaska, USA. Den er ikke utbygd, og er svært viktig for rekreasjon og friluftsliv. I Canada regnes den som en av de siste «ville» og uberørte elvene i Britisk Columbia. I en lengde av 72 kilometer har den gravd ut «Grand Canyon of the Stikine». Hele vassdraget er  langt. Den drenerer et nedbørfelt på .

Eksterne lenker 
 
 Terraserver - «Stikine River Delta».
 Stikine – The Great River.
 National Geographic – «Canada's Stikine River Valley».
 Stikine River Provincial Park.

Elver i USA
Nedbørfelt til Stillehavet i USA
Nedbørfelt til Stillehavet i Canada
Elver i Alaska
Elver i Canada
Britisk Columbias geografi
Sergej Sidorskij

Sergej Sergejevitsj Sidorskij (russisk: Сергей Сергеевич Сидорский, hviterussisk: Сярге́й Сярге́евіч Сідо́рскі [Siarhjej Siarhjejevitsj Sidorski]; født 13. mars 1954 i Homel i Den hviterussiske sosialistiske sovjetrepublikk i Sovjetunionen) er en hviterussisk politiker. Han var fra 2003 til 2010 Hviterusslands statsminister.

Sidorskij er utdannet elektroingeniør. Han gikk inn i politikken i 1998, og ble visestatsminister i 2001. Han ble fungerende statsminister sommeren 2003, før han formelt fikk vervet fra 26. desember.

Referanser

Belarusiske politikere
Personer fra Homel
Kjeks

Kjeks er flate, små bakverk som er stekt tørre slik at de kan holde seg i lang tid.

Kjeks kan være søte som kaker eller mettende som brød. Kjeks er typisk en enkel tørr skive som er rund eller firkantet av fasong. Noen kjeks kan ha andre former, for eksempel bokstavkjeks. De kan også ha søtt fyll, enten mellom to kjeks eller midt på en, eller trekkes med for eksempel sjokolade.

Kjeks kan brukes som et lite måltid, servert til te eller kaffe om de er søte eller med ost og vin om de ikke er det.

Ordet «kjeks» er avledet fra det engelske cakes, 'kaker'. På engelsk kaller man kjeks «biscuit» (britisk engelsk) eller «cookie» (amerikansk engelsk) for søt kjeks, og «cracker» for annen type kjeks.

Eksterne lenker
Scotty Balan

Scotty Balan (født 29. mai 1982) er en canadisk ishockeyback som spiller på Manglerud Star i Norge. I 2000 ble han draftet av NHL-laget Chicago Blackhawks i fjerde runde som nummer 106 totalt. Han har spilt flere sesonger i amerikanske proffligaer, blant annet i AHL som er nivået under NHL. Før 2009-2010-sesongen kom han til Manglerud Star.

Referanser

Eksterne lenker 
 

Canadiske ishockeyspillere
Ishockeyspillere for Manglerud Star
Fødsler i 1982
Frankie Valli

Frankie Valli (opprinnelig Francesco Stephen Castelluccio, født 3. mai 1934 i Newark i New Jersey) er en pop-musiker (sanger/gitarist) fra USA, mest kjent som frontfigur i The Four Seasons. Han er den eneste som har vært med i gruppa sia starten. Gruppa – med de fire opprinnelige medlemmene, Valli, Tommy DeVito, Nick Massi og Bob Gaudio – blei innvalgt i Rock and Roll Hall of Fame i 1990 og i Vocal Group Hall of Fame i 1999.

Karriere 
Valli har hatt nærmere førti sanger på USAs Topp 40-liste, enten med The Four Seasons eller som soloartist. Av de mer kjente låtene er «Sherry», «Big Girls Don't Cry», «Walk Like a Man», «Rag Doll», «Beggin'» (senere innspilt blant annet av Madcon), «December, 1963 (Oh, What a Night)», «My Eyes Adored You», «Grease» (tittelmelodi i filmen), «Can't Take My Eyes off You» og «You're Ready Now».

Valli starta som profesjonell sanger i 1951 i gruppa The Variety Trio. I 1953 gav han ut en singel under navnet Frankie Valley, «My Mother's Eyes». Omtrent samtidig startet han The Variatones, som seinere skiftet navn til The Four Lovers, og gav ut en rekke plater. Etter flere endringer i besetning endte de opp med navnet The Four Seasons i 1960. Med Valli som førstesanger hadde de tallrike slagere utover på 1960-tallet. Samtidig spilte han inn flere soloplater, skjønt noen av disse var solo bare i navnet – hele gruppa og produksjonsteamet var med. 

På slutten 1960-tallet endret musikksmaken seg hos publikum, og populariteten til Valli sank. Han har imidlertid forsatt å opptre med The Four Seasons – men med stadig skiftende besetning.  

I 1975 fikk Valli en topplassering på Billboard Hot 100, «My Eyes Adored You», og senere samme år nådde han sjetteplass med den discopregede «Swearin' To God». I 1978 fikk han en stor hit med tittelmelodien fra filmmusikalen Grease. 

Valli opptrådte i rollen som Rusty Millio i TV-serien The Sopranos.

Referanser

Kilder 
 Jennifer Warner: The True Story of the Jersey Boys. The Story Behind Frankie Valli and The Four Seasons, BookCaps Study Guides 2014, ISBN 9781629172705.

Eksterne lenker 
 
 
 
 Britisk fan-nettsted

Sangere fra USA
Rockemusikere fra USA
Medlemmer av Rock and Roll Hall of Fame (gruppemedlem)
Personer fra Newark
Vitenskapsåret 1702

Vitenskapsåret 1702 er en oversikt over hendelser, prisvinnere, fødte og avdøde personer med tilknytning til vitenskap i 1702.

Hendelser
20. april – en komet passerer forbi jorden, den tiende nærmeste kometen i historien.
William Cowper beskriver Cowpers kjerteler.
David Gregory publiserer Astronomiae physicae et geometricae elementa, det første verket som tillemper Isaac Newtons bevegelsesprinsipper til astronomi.
Thomas Savery beskriver i sin bok The Miner's Friend; or, An Engine to Raise Water by Fire den dampmaskinen som han patenterte i 1698 og påstår at den kan brukes til å pumpe vann ut av gruver.
Wilhelm Homberg oppdager borsyre.
En fyllepenn utvikles av franskmannen M. Bion.

Fødsler
Thomas Bayes (død 1761), engelsk matematiker.
George Martine (død 1741), skotsk lege og vitenskapsmann.

Dødsfall

April – Clopton Havers (født 1657), engelsk lege.
15. juni – Georg Eberhard Rumphius (født 1627), tysk botaniker.
17. september – Olof Rudbeck (født 1630), svensk fysiolog.
Vitenskapsåret 1703

Vitenskapsåret 1703 er en oversikt over hendelser, prisvinnere, fødte og avdøde personer med tilknytning til vitenskap i 1703.

Meteorologi
 24. november til 2. desember – Den store stormen i 1703, en atlantisk tropisk syklon, rasserer sør-England og Den engelske kanal, dreper nesten 8000, mest til sjøs.

Teknologi

En tidig, enkel seismograf utvikles av den franske fysikeren Jean de Hautefeuille (1647-1724).

Hendelser
Isaac Newton velges til formann av Royal Society, en posisjon han beholder til sin død i 1727.

Fødsler
28. oktober – Antoine Deparcieux (død 1768), fransk matematiker.
25. november – Jean-François Séguier (død 1784), fransk astronom og botaniker.
2. desember – Ferdinand Konščak (død 1759), kroatisk oppdagelsesreisende.
Chester Moore Hall (død 1771), engelsk instrumentmaker.
Aleksei Tjirikov (død 1748), russisk forskningsreisende.

Dødsfall

3. mars – Robert Hooke (født 1635), engelsk vitenskapsmann.
22. september – Vincenzo Viviani (født 1622), italiensk matematiker og vitenskapsmann.
28. oktober – John Wallis (født 1616), engelsk matematiker.
Georgij Zjilin

Georgij Zjilin (født 18. august 1925, død	12. september 1997) var en ukrainsk roer som deltok i de olympiske leker 1952 i Helsingfors og 1956 i Melbourne for Sovjetunionen.

Zjilin vant en olympisk sølvmedalje i roing under Sommer-OL 1952 i Helsingfors. Sammen med Igor Jemtsjuk kom de på andreplass i dobbeltsculler bak de argentinske roerne Tranquilo Capozzo og Eduardo Guerrero.

OL-medaljer 
 1952  Helsingfors -  Sølv i roing, dobbeltsculler 
 1956  Melbourne -  Bronse i roing, toer med styrmann

Referanser

Eksterne lenker 
 

Sovjetiske roere
Medaljevinnere under Sommer-OL 1952
Deltakere for Sovjetunionen under Sommer-OL 1952
Roere under Sommer-OL 1952
Medaljevinnere under Sommer-OL 1956
Deltakere for Sovjetunionen under Sommer-OL 1956
Roere under Sommer-OL 1956
Olympiske medaljevinnere i roing
Vitenskapsåret 1704

Vitenskapsåret 1704 er en oversikt over hendelser, prisvinnere, fødte og avdøde personer med tilknytning til vitenskap i 1704.

Hendelser
John Harris fikk publisert den første utgaven av «Lexicon Technicum», en ensyklopedisk oppslagsbok for vitenskap.
Antonio Maria Valsalva fikk publisert «De aure humana tractatus», den første detaljerte fysiologiske beskrivningen av øret.
Giacomo Maraldi oppdager at R Hydrae er en variabel stjerne.
Charles Plumiers botaniske verk «Nova plantarum americanarum genera», med beskrivelse av 700 arter, ordnet i et system som Carl von Linné benyttet seinere.
 Daniel Defoe dokumenterte den store stormen i 1703 med øyenvitneskildringer i «The Storm» (1704).
 Isaac Newton slapp en fortegnelse over eksperimenter og slutningene han gjorde i «Opticks», et betydelig bidrag til studie av optikken og refraksjon av lys.
Den andre elektriske maskinen ble oppfunnet av den britiske ingeniøren Francis Hauksbee (1666-1713), maskinen bestod av en sfære av glass som roteres av et hjul.

Ved en tilfeldighet innen oljemaling fant fargemakeren Heinrich Diesbach fra Berlin (Tyskland) opp den første syntetiske fargen, berlinerblått, et kraftig mørk blå pigment med grønne undertoner (laget av alun og dyrebein).
Ole Römer bygde det første teleskopet med meridiansirkel og altazimuthmontering.

Fødsler
28. februar – Louis Godin (død 1760), fransk astronom.
4. juni – Benjamin Huntsman (død 1776), engelsk oppfinner.
17. juni – John Kay (død 1780), engelsk oppfinner.
31. juli – Gabriel Cramer (død 1752), sveitsisk matematiker.
29. desember – Martha Daniell Logan (død 1779), amerikansk botaniker.
William Battie (død 1776), engelsk psykiater.
Richard Pococke (død 1765), engelsk antropolog og forskningsreisende.

Dødsfall

2. februar – Guillaume François Antoine l'Hospital (født 1661), fransk matematiker.
15. april – Johann van Waveren Hudde (født 1628), nederlandsk matematiker.
7. juli – Pierre-Charles Le Sueur (født ca. 1657), fransk pelshandler og forskningsreisende.